માત્ર 22 વર્ષની ઉંમર, ત્રણ વર્ષની કરિયર અને ચાર ફિલ્મો. બસ, આટલામાં જ આલિયા ભટ્ટ આજે ઇન્ડસ્ટ્રીની સ્ટાર અને નિર્માતા-નિર્દેશકોની ફેવરિટ બની ચૂકી છે. પોતાની ફિલ્મો માટે કેટલાય એવોર્ડ જીતી ચૂકેલી આલિયાની ઝોળીમાં આજે ‘શાનદાર’, ‘ઊડતા પંજાબ’ અને ‘કપૂર એન્ડ સન્સ’ જેવી ફિલ્મો છે. તે સોશિયલ નેટવ‌ર્કિંગ સાઇટ્સ અને પબ્લિક ઇવેન્ટ્સમાં ખૂબ જ સક્રિય રહે છે. શાનદાર ફિલ્મમાં તે પહેલી વાર બિકિનીમાં જોવા મળશે. વિકાસ બહલની ‘શાનદાર’ ફિલ્મમાં આલિયા ભટ્ટ અને શાહિદ કપૂરે ખૂબ ડાન્સ કર્યો છે. આલિયા કહે છે, ફિલ્મના પ્રમોશનમાં હજુ વધુ ડાન્સ થશે.